Source: http://www.bihon.ro/am-depasit-esecul-din-supercupa/1701559
Timestamp: 2017-02-26 14:37:26+00:00

Document:
„Am depăşit eşecul din Supercupă” - BIHON
Joburi Publi24 Romimo Bestauto BIHON Bihon CSM Oradea „Am depăşit eşecul din Supercupă” „Am depăşit eşecul din Supercupă”	22. septembrie 2016 16:47	Baschetbaliştii orădeni susţin ultimul meci înainte de debutul în Basketball Champions League	CSM CSU Oradea primeşte vineri, de la ora 17:45, vizita echipei BCM U Piteşti. Campioana CSM CSU a ratat primul trofeu din noul sezon, pierzând Supercupa în faţa celor de la U BT Cluj-Napoca, dar s-a impus apoi în primul meci din Liga Naţională, în faţa finalistei ultimelor două ediţii, BC Mureş.
„Am câştigat un meci dificil la Târgu Mureş, în faţa unei formaţii puternice şi sper că prin acea victorie, echipa noastră a trecut peste momentul neplăcut al înfrângerii din Supercupă. Avem un program greu şi încărcat în acest debut de sezon, dar sperăm să-l gestionăm bine”, ne-a declarat preşedintele CSM Oradea, Şerban Sere. Echipa orădeană susţine în următoarele zile două partide pe teren propriu. Vineri seară, CSM CSU primeşte vizita formaţiei BCM U Piteşti, singura de care a fost învinsă în perioada de pregătiri. În continuare, orădenii vor debuta marţi, 27 septembrie, în Basketball Champions League, în compania campioanei Slovaciei, BC Prievidza.
BCM U Piteşti a lăsat o impresie puternică în prima etapă, în care a surclasat-o pe Phoenix Galaţi, scor 75-49. „Piteştiul este o echipă redutabilă, care poate să pună probleme. Ei ne-au bătut de altfel în primul nostru meci din pregătiri, dar o partidă de verificare nu seamănă niciodată cu una oficială. Noi avem un blazon de apărat şi vrem să obţinem victoria, aşa cum ne dorim de altfel de fiecare dată”, afirmă Şerban Sere.
Nicoară e tot indisponibil
Oficialul orădean consideră că lotul echipei are capacitatea a acoperi absenţa internaţionalului Titus Nicoară, care este deocamdată accidentat. „Cred că noi avem un lot numeros şi bine acoperit pe toate posturile, care va putea să facă faţă absenţei unuia dintre jucători. Sperăm să depăşim cu bine această situaţie şi ne dorim ca Titus să revină cât mai repede în echipă, mai ales în perspectiva meciurilor din Liga Campionilor”, a spus preşedintele CSM Oradea.
Meciul CSM CSU Oradea – BCM U Piteşti are loc vineri, cu începere de la ora 17:45, la Arena „Antonio Alexe”. Partida va fi condusă de brigada de arbitri Ciprian Stoica – Alin Faur, Bertalan Istvan, iar comisar FR Baschet a fost desemnat Viorel Constantinescu.
Taguri: Arena „Antonio Alexe”, baschet, CSM CSU Oradea, liga campionilor, supercupa	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 
 CSM 
 CSM 
 CSM 
 CSM